A BIZOTTSÁG HATÁROZATA
(2004. június 30.)
a közösségi dohányalapokból történő, a tagállamok közti 2004. évi végleges forrásmegosztásról a 2182/2002/EK rendelet 13. és 14. cikkében szereplő akciók finanszírozásának céljából
(az értesítés a B(2004) 2411. számú dokumentummal történt)
(2004/543/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a nyersdohányágazat közös piaci szervezéséről szóló, 1992. június 30-i 2075/92/EGK tanácsi rendeletre (1) és különösen annak 14a. cikkére,
mivel:
(1)
A 2075/92/EGK tanácsi rendelet alkalmazási módjairól szóló, a közösségi dohánytermelési alapokra vonatkozó 2002. december 6-i 2182/2002/EK bizottsági rendelet (2) 13. és 14. cikke rendelkezik a dohánytermelés átállítását célzó lépésekről. Ezeket az akciókat a 2075/92/EGK rendelet 13. cikke által felállított közösségi dohányalapokból kell finanszírozni.
(2)
A közösségi dohányalapokban rendelkezésére álló forrás a 2004. évre összesen 28,8 millió euró, amelyből 50 %-ot a dohánytermelők más kultúrákra való átállítására vagy munkahelyteremtő gazdasági tevékenységekre, valamint az e téren elkészítendő tanulmányokra kell fordítani.
(3)
Ennélfogva indokolt a 2004. évre rendelkezésre álló összeget 2004. június 30. előtt megosztani az érintett tagállamok között - a 2182/2002/EK rendelet 17. cikke (4) bekezdésével és 26. cikkével összhangban -, a tagállamok által bejelentett, támogatást igénylő akciók előzetes finanszírozási tervei alapján.
(4)
Az e határozat által előirányzott intézkedések összhangban vannak a Dohánypiaci Irányítóbizottság véleményével,
ELFOGADTA EZT A HATÁROZATOT:
1. cikk
A 2004. évben a közösségi dohányalapok - melyek rendeltetése a 2182/2002/EK rendelet 13. és 14. cikkében említett akciók finanszírozása - a mellékletben megállapított módon oszlanak meg a tagállamok között.
2. cikk
Ennek a határozatnak a tagállamok a címzettjei.
Kelt Brüsszelben, 2004. június 30-án.